Samuti ei tohiks mingil juhul osta laineliste ja kokkusobimatute  keredetailidega autot. Paljud inimesed ei oska auto puhul näha konkreetseid kereprobleeme, kuid auto peale vaadates on enamasti esimese pilguga võimalik aru saada, kas tegemist on sirge ja sileda sõiduki või odavalt ja ebakvaliteetselt remonditud, kuigi kiiskava värvkattega masinaga. Automüüjad kasutavad sageli korralike masinate puhul väljendit "libe auto", mis ei tähenda pelgalt seda, et tegemist on äsja poleeritud autoga, vaid viitab kere ja värvkatte korrasolekule. Hästi kokku istuv auto tundub silmale  "libedam" kui irvitavate detailidega ja laines sõiduriist.